《坐王氏园亭作》
明代·刘荣嗣

秋向郊原静处寻，古墙围绕荜门深。
迂回窈窕层苔路，青紫丹黄千树林。
风定小池开竹影，日中高榭合藤阴。
孤琴更在西邻北，遥领清商识隐心。

作者简介：（?—约1635）广平府曲周人，字敬仲，号简斋。万历四十四年进士，历官工部尚书。崇祯六年，总督河道，用门客之说创挽河之议，别凿新河，起宿迁至徐州，分黄河水以通漕运。八年，以河工无效被劾得罪，下狱死。有《半舫集》。